b"\n_START_ARTICLE_\nLa Torre d'en Dom\xc3\xa9nec\n_START_SECTION_\nGeografia\n_START_PARAGRAPH_\nEl paisatge de La Torre d'en Dom\xc3\xa9nec \xc3\xa9s t\xc3\xadpicament rural, amb un relleu lleugerament ondat on s'estenen els camps d'ametllers, oliveres i garroferes. L'altitud mitjana \xc3\xa9s de 306\xc2\xa0m sobre el nivell del mar i el clima \xc3\xa9s mediterrani. El rierol Vive rega el terme, entre les llomes cret\xc3\xa0ciques que componen el paisatge, sobre la Serra de la Penya Roja i la muntanya del Mol\xc3\xad. El punt mes elevat del seu terme \xc3\xa9s el tossal de La Creu amb uns 500 metres d'elevaci\xc3\xb3 sobre el nivell del mar._NEWLINE_Clima_NEWLINE_Clima mediterrani amb hiverns prou freds. Els hiverns son prou freds, amb temperatures mes baixes de cero graus a la matinada, aplegan a 4 graus a migdia. Les nevades no solen ser freq\xc3\xbcents._NEWLINE_Els estius s\xc3\xb3n secs, amb uns 25 graus de mitja.\n_START_SECTION_\nHist\xc3\xb2ria\n_START_PARAGRAPH_\nEls primers vestigis d'ocupaci\xc3\xb3 humana els tenim a la Lloma Forner i Els Racons, on s'ha trobat un poblat ib\xc3\xa8ric anterior al s. V a. C. Va formar part hist\xc3\xb2ricament de la batlia de les Coves de Vinrom\xc3\xa0, i a partir del 1319 pertanyia a l'orde de Montesa. La documentaci\xc3\xb3 medieval l'anomena tamb\xc3\xa9 Torre del Domenge, possiblement per ser l'antic domini o reserva senyorial de Coves de Vinrom\xc3\xa0, posteriorment convertit en poblaci\xc3\xb3. No coneixem la seua carta pobla, que apareix en 1300. En aquell segle s'arrib\xc3\xa0 a un acord per al pagament del monopoli de forns. Eclesi\xc3\xa0sticament va dependre de la parr\xc3\xb2quia de Vilanova d'Alcolea fins al segle XIX.\n_START_SECTION_\nEconomia\n_START_PARAGRAPH_\nBasada tradicionalment en agricultura de sec\xc3\xa0, encara que molts camps han sigut plantats de ametllers i oliveres. Destaquen tamb\xc3\xa9 els bancals de cirerers._NEWLINE_Quant a la ramaderia el que mes destaquen son porcs i ovelles._NEWLINE_Tamb\xc3\xa9 destaquen les granges d'explotaci\xc3\xb3 av\xc3\xadcola._NEWLINE_Recentment ha aparegut la ganaderia Alberto Garrido, ganaderia que exhibeix el seu ramat bov\xc3\xad tant a les festes patronals del poble com a la resta de localitats de la contornada.\n_START_SECTION_\nFestes i celebracions\n_START_PARAGRAPH_\nLes Festes patronals Se celebren la primera setmana d'agost. Estan dedicades a Sant Onofre i al Sagrat Cor de Jes\xc3\xbas. Els festejos daten de temps immemorial, si b\xc3\xa9 antigament tenien lloc en el mes de setembre. Es fan revetlles i exhibici\xc3\xb3 i toreig de vaquetes. Aquest any (2017) seran del 28 de juliol al 6 d'agost._NEWLINE_Les Festes locals:_NEWLINE_31 de Juliol: Sant Onofre._NEWLINE_1 d'Agost: Sagrat Cor de Jes\xc3\xbas.\n_START_SECTION_\nGrup de Tabaleters i Dol\xc3\xa7ainers\n_START_PARAGRAPH_\nCompost per tabals i dol\xc3\xa7aines, s\xc3\xb3n uns 15 membres._NEWLINE_Toquen, principalment, els balls tradicionals de La Torre d'en Dom\xc3\xa8nec.\n_START_SECTION_\nGrup de danses\n_START_PARAGRAPH_\nFormat per uns 20 membres,dels quals la majoria s\xc3\xb3n dones._NEWLINE_Ballen balls tradicionals de La Torre d'en Dom\xc3\xa8nec, acompanyats pel grup de tabaleters i dol\xc3\xa7ainers.\n_START_SECTION_\nGastronomia\n_START_PARAGRAPH_\nTombet, paella, olla, figues albardades, pastissos, rotllets."